**12.01.2023.**

**E-pasta nosaukums**

Par konsīlija slēdziena noformēšanas nosacījumiem paliatīvās aprūpes pacientam

**E-pasta teksts**

Nacionālais veselības dienests (turpmāk – Dienests) vēlreiz informē, ka no 2024. gada 1. janvāra ir uzsākts Paliatīvās aprūpes mobilās komandas pakalpojums pacienta dzīvesvietā (turpmāk – Pakalpojums). Lai pacientiem būtu iespējams saņemt Pakalpojumu ir nepieciešams IV vai V līmeņa stacionārās ārstniecības iestādes ārstu konsīlija lēmums par indicētu paliatīvo aprūpi dzīvesvietā, ja  konsīlija lēmumā pacientam ir piešķirts paliatīvā pacienta statuss un prognozētā personas dzīvildze ir līdz 6 (sešiem) mēnešiem. Dienests informē, ka ir izstrādājis Konsīlija slēdziena noformēšanas nosacījumus par paliatīvās aprūpes pacienta dzīvesvietā nepieciešamību, ko var atrast Dienesta tīmekļvietnē [www.vmnvd.gov.lv](http://www.vmnvd.gov.lv) sadaļā „Profesionāļiem” apakšsadaļā “Līgumi un to pielikumi”, “Sekundāro ambulatoro veselības aprūpes pakalpojumu līguma paraugs”, kā arī šī e-pasta pielikumā.

<https://www.vmnvd.gov.lv/lv/sekundaro-ambulatoro-veselibas-aprupes-pakalpojumu-liguma-paraugs-0>

No 2024. gada 1. janvāra konsīlija apmaksai paredzēta jauna manipulācija 60626 - Multidisciplināra sanāksme (līdz 4 speciālistiem) par paliatīvās aprūpes  nepieciešamību pacienta dzīvesvietā. Iekļauta samaksa par visu konsīlijā iesaistīto darbu. Vienam pacientam vienu reizi norāda konsīlija vadītājs – 78.32 EUR.

Speciālistu klāstu, kas piedalās konsīlijā, un vai konsīliju var nodrošināt klātienē vai attālināti, nosaka ārstniecības iestāde atkarībā no pacienta diagnozes un veselības stāvokļa.

Lūdzam jūs iespējami īsā termiņā veikt organizācijas darbus iestādē, lai varētu nodrošināt pacientiem konsīliju organizēšanu, lai pacienti, kam tas nepieciešams varētu uzsākt saņemt Pakalpojumu.

Tuvākajā laikā Dienests arī plāno organizēt attālināto sanāksmi, lai izrunātu neskaidros jautājumus par konsīliju organizēšanu. Lai varētu pilnvērtīgi sagatavoties sanāksmei, lūdzam radušos jautājumus sūtīt iepriekš uz e-pastu [julija.voropajeva@vmnvd.gov.lv](mailto:julija.voropajeva@vmnvd.gov.lv). Par plānotas sanāksmes laikiem informēsim vēlāk.

